**Referat møte i Læringsmiljøutvalget**

**Tid: 22.01.2021 kl. 12:00−14:00**

Tilstede:

Sarah Naomi Lunner – Nestleder

Sonia Qadeer - Utvalgsmedlem

Frank Nam Kha Nguyen - Utvalgsmedlem

Ann-Charlot Brandstorp - Utvalgsmedlem

Annette Veberg Dahl - Utvalgsmedlem

Sveinung Dale - Utvalgsmedlem

Cathrine Nelson - Varamedlem

Tommy Payne Møtesekretær

Forfall:

Margrethe Karijord Johnsen - Leder

Johanne Hedvig Løvli - Utvalgsmedlem

Observatører:

Marte Emilie Skjennem (Studentleder)

Elise Ager (Organisasjonskonsulent)

### Vedtakssak: Referat og saksliste

Vedtak:

Referat og saksliste ble gjennomgått og godkjent.

### Vedtakssak: Årsplan og budsjett 2021

Vedtak:

Årsplan og budsjett for 2021 ble vedtatt.

### Orienteringssak: Informasjon om veileder for etablering av lag og foreninger gjennom studentsamfunnene

Med bakgrunn i blant annet søknad mottatt fra FSS IL vedrørende midler til læringsmiljøtiltak, opplever utvalget at det foreligger for lite informasjon om ordningen med kulturstøttemidler og etablering av lag og foreninger under samfunnene. Studentsamskipnaden i Østfold har med bakgrunn i dette utarbeidet en veileder for etablering av slike foreninger. Beklageligvis var ikke veileder ferdigstilt innen møtet, hvor utvalget følger opp saken videre.

### Orienteringssak: Oppfølging av studenter under pandemien – tiltak om nettsider og informasjon til studenter

Som resultat av høgskolens arbeid med tiltak rettet mot oppfølging av studenter under pandemien, er det utarbeidet [Guide til en bedre studiehverdag](https://www.hiof.no/livet-rundt-studiene/aktuelt/aktuelle-saker/2021/guide-til-en-bedre-studiehverdag.html) som samler ressurser og aktiviteter for studenter. Siden og dens innhold ble presentert og gjennomgått i møtet.

Læringsmiljøkonsulent orienterte i tillegg kort om en mulig etablering av en samhandlingsgruppe for å bedre koordinere og synliggjøre relevante aktiviteter og tiltak for studenter ved HiØ. Her ble det også gitt innspill på viktigheten av å legge til rette for bruk av campus og eventuelle tiltak for fysisk kontakt selv om undervisningen er digital. Her ble det blant annet nevnt en annen institusjon som tilbyr studenter gratis frokost. Nevnte gruppe bør derfor også se på muligheten for å kunne kartlegge og anbefale konkrete tiltak rettet mot studentene.

### Orienteringssak: Informasjons – og holdningskampanje om universell utforming av IKT

Som en del av høgskolens arbeid med universell utforming og oppfølging av lovkrav, er det nedsatt en arbeidsgruppe som har engasjert studenter ved BIK-studiet til produksjon av kampanje-film rettet mot undervisere og universell utforming av det digitale læringsmiljøet. Første versjon av filmen ble vist hvor følgende innspill formidles videre til arbeidsgruppen og studentene:

* Endre til formell logo av HiØ ved intro
* Endre til avslutningsplakat til nettsider for UU istedenfor direkte henvisning til PULS
* Eventuelt flere situasjoner knyttet til UU som illustrerer utfordringer for studenter
* Studenten i filmen snakket litt raskt, men dette er kanskje et virkemiddel som ytterligere illustrerer viktigheten av teksting av video

### Orienteringssak: Status arbeid i utvalg for utdanningskvalitet og ledelsen v / prorektor for utdanning

Protektor for utdanning orienterte om følgende:

* Etablering av akademisk skrivekurs for minoritetsspråklige studenter
* Innvilget søknad om deltakelse ERASMUS+
* Oppfølging av rapportering til Kunnskapsdepartementet vedrørende oppfølging av studenter under pandemien
* Tilbakemelding fra NOKUTs tilsyn høsten 2020 vil foreligge 25. januar
* Resultater fra Studiebarometeret 2020 foreligger nå men med sperrefrist
* NOKUT´s Underviserundersøkelsen kommer snart (supplement til Studiebarometeret som viser ansattes vurdering av studiekvalitet)
* Oppdatering OLA-prosjektet (online learning assistant). Foreløpig kun assistenter i 3 emner. Ambisjon om 5-6 emner totalt.
* Oppfølging av studieprogrammenes emnerapportering
* Som følge av faglig omorganisering vil UKU endre sammensetning etter sommeren